**K Ú P N A  Z M L U V A**

zo dňa 01.10.2018 uzatvorená v zmysle úst. § 588 a násl. Občianskeho zákonníka medzi :

**Predávajúci Obec Rudina**

Rudina č. 442, 023 31 Rudina

IČO : 00314 251

DIČ : 2020553227

zastúpená starostkou obce : Ing. Anna Mičianová

(ďalej aj „ **Predávajúci** ")

a

**Kupujúci Ľudovít Pochyba, rodený Pochyba**

dátum narodenia : , rodné číslo :

a

manželka

**Alena Pochybová, rodená : Grešáková**

dátum narodenia : , rodné číslo :

obaja spoločne bytom : Rudina č. 117, 023 31 Rudina

(ďalej len „ **Kupujúci“**

ktorí účastníci súhlasne vyhlasujú a svojimi podpismi potvrdzujú, že sú k právnym úkonom spôsobilí a oprávnení a uzatvárajú túto kúpnu zmluvu (ďalej len ako **„ Zmluva“** ) za nasledujúcich podmienok :

**čl. I**

**Predmet zmluvy**

* 1. Predmetom zmluvy je prevod vlastníckeho práva, predaj nehnuteľného majetku vo vlastníctve obce Rudina evidovaného na LV 1020 , na základe vypracovaného geometrického plánu na oddelenie parcely

č.675/2 , č. 195/2018 zo dňa 07.08.2018 vypracovaného Ing. Anna Tomašcová, Komenského 135, 022 01 Čadca , úradne overeného dňa 14.08.2018 Okresným úradom Kysucké Nové Mesto , katastrálny odbor.

* 1. Novovytvorená parcela je vo výlučnom vlastníctve predávajúceho.
* Parcela KN C 675/2 , výmera: 80 m2 , kultúra : ostatné plochy, katastrálne územie Rudina , podiel vlastníka 1/1
  1. Predaj novovzniknutej parcely, na základe vypracovaného geometrického plánu, bol schválený obecným zastupiteľstvom „ ako prípad hodný osobitného zreteľa“ uznesením č. 185/2018 z 37. rokovania Obecného zastupiteľstva Obce Rudina zo dňa 10.08.2018.
  2. Predávajúci predáva zo svojho výlučného vlastníctva nehnuteľnosti uvedené v čl. 1

„Predmet zmluvy“ do bezpodielového spoluvlastníctva kupujúcich: Ľudovít Pochyba, rodený Pochyba, dátum narodenia : a manželka Alena Pochybová, rodená Grešáková, dátum narodenia : , obaja spoločne bytom Rudina č. 117, 023 31 Rudina za odplatu podľa čl. II. tejto zmluvy .

**čl. II**

**Kúpna cena a jej splatnosť**

2.1 Kúpna cena za prevod nehnuteľného majetku vo vlastníctve obce uvedených v čl. I tejto

zmluvy bola schválená uznesením č. 185/2018 z 37. rokovania Obecného zastupiteľstva

Obce Rudina zo dňa 10.08.2018 a to v sume 19,73 EUR /m2 – celkom v sume 1.578,40 EUR

( slovom : jedentisícpäťstosedemdesiatosem EUR a štyridsať centov )

2.2 Kúpna cena bude zaplatený kupujúcimi predávajúcemu pri podpise kúpnej zmluvy a pri

overovaní podpisov na obecnom úrade.

**čl. III**

**Vyhlásenie o ťarchách**

**3.1** Predávajúci vyhlasuje a svojim podpisom potvrdzuje, že na Predmete prevodu v deň

uzavretia tejto Zmluvy neviaznu žiadne ťarchy alebo obmedzenia, na tomto neviaznu

žiadne vecné bremená a ani iné právne povinnosti.

* 1. V prípade ak dôjde k zmareniu účelu tejto Zmluvy, od Zmluvy niektorá zo strán odstúpi, zmluvné strany sa dohodnú na ukončení platnosti tejto Zmluvy alebo Zmluva zanikne, sú si zmluvné strany povinné vrátiť všetko, čo na jej základe obdŕžali, t.j. Predávajúci je povinný vrátiť Kupujúcemu kúpnu cenu v celom rozsahu tak, ako mu bola uhradená podľa čl. II. tejto Zmluvy a Kupujúci je povinný vrátiť Predávajúcemu vlastníctvo k spoluvlastníckemu podielu k nehnuteľnostiam prevádzaným touto Zmluvou, avšak až po tom, ako Predávajúci vráti Kupujúcemu celú už uhradenú kúpnu cenu.

**čl. IV**

**Daň a správne poplatky**

* 1. Správny poplatok spojený s podaním návrhu na vklad vlastníckeho práva do katastra nehnuteľností znáša na kupujúci.

**čl. V**

**Vklad vlastníckeho práva**

* 1. Účastníci Zmluvy sa dohodli, že návrh na vklad vlastníckeho práva podľa tejto Zmluvy podpíšu účastníci tejto Zmluvy ako navrhovatelia, pričom Okresnému úradu Kysucké Nové Mesto , katastrálny odbor ho doručí Kupujúci.
  2. Účastníci zmluvy žiadajú, aby sa na základe tejto zmluvy vklad do katastra nehnuteľností zapísal na liste vlastníctva pre katastrálne územie Rudina u Okresného úradu Kysucké Nové Mesto, katastrálny odbor takto :

**na LV**

do A LV

- parcela KN C 675/2 , výmera: 80 m2 , kultúra : ostatné plochy, katastrálne územie Rudina,

do B LV

**Ľudovít Pochyba, rodený Pochyba** **,** dátum narodenia: , rodné číslo :

a manželka

**Alena Pochybová, rodená Grešáková**, dátum narodenia : , rodné číslo :

Obaja spoločne bytom : Rudina č. 469, 023 31 Rudina

Podiel vlastníkov 1/1

**čl. VI.**

**Záverečné ustanovenia**

**6.1** Táto Zmluva bola uzavretá podľa slobodnej, vážnej a určitej vôle jej účastníkov, títo ju

neuzavreli v tiesni a ani za obzvlášť nevýhodných podmienok. Všetky skutočnosti

a tvrdenia uvedené v tejto zmluve sú pravdivé a vôľa jednotlivých účastníkov tejto Zmluvy

obsiahnutá v tejto listine zodpovedá ich skutočnej vôli. Všetci účastníci považujú túto

zmluvu za spravodlivú, obojstranne výhodnú a žiadny z účastníkov tejto zmluvy si nie je

vedomý toho, že niektorý z jej ostatných účastníkov na jej základe získa nejakú

neprimeranú výhodu v porovnaní s výhodami, ktoré na jej základe získajú ostatní účastníci

tejto zmluvy .

* 1. S poukazom na skutočnosť, že Predávajúci je v zmysle zákona č. 211/2000 Z. z. o slobodnom prístupe k informáciám tzv. Povinnou osobou, ktorej právny poriadok ukladá povinnosť zverejniť každú písomnú zmluvu, na základe ktorej dochádza k nakladaniu s verejnými prostriedkami, berú účastníci tejto Zmluvy na vedomie, že táto Zmluva sa stane v zmysle ust. §-u 47a Občianskeho zákonníka účinnou až na druhý deň po jej zverejní na webovom sídle Predávajúceho, ktorým je [www.rudina.sk](http://www.rudina.sk) . Predávajúci sa zaväzuje túto Zmluvu zverejniť sa svojom webovom sídle obratom po jej uzavretí.
  2. Účastníci zmluvu prečítali, porozumeli jej obsahu, túto v celom rozsahu schvaľujú a na znak súhlasu ju vlastnoručne podpisujú.

**Predávajúci :**

Obec Rudina

zastúpená starostkou obce

Ing. Annou Mičianovou ............................................................

**Kupujúci :**

Ľudovít Pochyba, rodený Pochyba ............................................................

a manželka

Alena Pochybová, rodená Grešáková ............................................................